Številka: 47602-28/2024/3

Datum: 28. 11. 2024

Na podlagi četrte in devete alineje prvega odstavka 7. člena Zakona o uporabi sredstev pridobljenih iz naslova kupnine na podlagi zakona o lastninskem preoblikovanju podjetij   
(Uradni list RS, št. 45/95, 34/96, 60/99 – ZSRR, 22/00 – ZJS, 67/01 in 47/02) ter tretjega odstavka 4. člena, prve alineje prvega odstavka, drugega odstavka in četrtega odstavka 10. člena in tretje alineje 13. člena Zakona o javnih skladih (Uradni list RS, št. 77/08, 8/10 – ZSKZ-B,   
61/20 – ZDLGPE in [206/21](http://www.uradni-list.si/1/objava.jsp?sop=2021-01-4283) – ZDUPŠOP) v povezavi s prvim odstavkom 10. člena Zakona o spodbujanju skladnega regionalnega razvoja (Uradni list RS, št. [20/11](https://www.uradni-list.si/glasilo-uradni-list-rs/vsebina/2011-01-0820), [57/12](https://www.uradni-list.si/glasilo-uradni-list-rs/vsebina/2012-01-2406), [46/16](https://www.uradni-list.si/glasilo-uradni-list-rs/vsebina/2016-01-1996) in   
[18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O) je Vlada Republike Slovenije na 130. redni seji dne 28. 11. 2024 pod točko 1.8 sprejela naslednji

S K L E P :

1. Vlada Republike Slovenije prenese sredstva, pridobljena iz naslova kupnin, v skupni višini 167.089,13 EUR za povečanje namenskega premoženja Javnega sklada   
   Republike Slovenije za regionalni razvoj in razvoj podeželja.

2. Vlada Republike Slovenije je odločila, da se poveča namensko premoženje in kapital Javnega sklada Republike Slovenije za regionalni razvoj in razvoj podeželja z vplačilom dodatnih denarnih sredstev v višini 26.000.000,00 EUR za izvedbo ukrepov iz Programa razvojnih spodbud za obmejna problemska območja 2022 – 2025, in sicer:

* 20.000.000,00 EUR za namen izvedbe ukrepa »Krediti za investicijske projekte v javno infrastrukturo« ter
* 6.000.000,00 EUR za namen izvedbe ukrepa »Krediti za projekte podjetij«.

3. Povečanje, vrednost in vrsto vsega dodatnega namenskega premoženja Javni sklad Republike Slovenije za regionalni razvoj in razvoj podeželja vpiše v sodni register.

Barbara Kolenko Helbl

generalna sekretarka

Prejmejo:

* Ministrstvo za kohezijo in regionalni razvoj
* Ministrstvo za finance
* Slovenski regionalno razvojni sklad
* Služba Vlade Republike Slovenije za zakonodajo
* Urad Vlade Republike Slovenije za komuniciranje